Flutningsskip misti tveir stórar kranar á sjógv Tveir ógvuliga stórir og milliónadýrir kranar av slagnum, Liebherr LHM 550, endaðu fríggjadagin í havnini í Rostock, eftir eitt óhapp umborð á góðsskipinum, Jumbo Vision. Ein maður, sum arbeiddi í havnini, fekk onkran minni løst í óhappinum, men skipið fekk so stóran skaða, at forboð er sett tí at leggja frá landi. Sambært norðurtýsku útvarpsstøðini, NDR, vóru tað tveir tungir koyri-kranar, sum kranin umborð á flutningsskipinum, Jumbo Vision, sjálvt tók stór umborð, og tað gekk væl. Men av onkrari orsøk rakti kranin á skipinum annan av koyri-kranunum, sum tá vóru komnir umborð á Jumbo Vison, og báðir koyrikranarnir endaðu í havnini. Myndugleikar á staðnum løgdu beinanvegin flótiforðingar út í eini royn at steðga møguligari dieselolju og hydraulikolju frá kranunum. Nær koyrikranarnir verða tiknir uppaftur úr havnini, er ógreitt í løtuni.